Minyas (mytológia)

Minyas alebo Minyás (, ) je v gréckej mytológii kráľ boiótskeho Orchomenu, praotec kmeňa Minyovcov.

O pôvode Minya nie je v mýtoch zhody. Jeho otcom je najčastejšie uvádzaný boh Poseidón,Hesiodos, Katalogos gynaikon, fr. 84; Ifiklos. podľa iných antických zdrojov, Chryses,Pausanias, Periégésis tés Hellados, 9,36,4. alebo AiolosApollónios Rodský, Argonautica, 3,1077–1102. a jeho matkou Eurynassa. Minyas založil v Boiótii mesto Orchomenos a stal sa jeho prvým panovníkom. Bol bohatší než všetci pred ním a pre svoje poklady si dal vybudovať podzemnú kupolovitú pokladnicu.

Mýty uvádzajú o ňom ešte toľko, že bol otcom syna Orchomena, ktorý sa stal jeho následníkom a niekoľkých dcér, ktoré pohŕdali bohom Dionýzom.Ovidius, Metamorphoses, 4,389-416. Tri z nich Alkathoé, Arsippé a Leukippé boli Dionýzom za trest premenené na netopiere.Antoninus Liberalis, Metamorphoses, 10,1. Tomuto osudu unikla len Eteoklyména, ktorá sa vydala za Aisóna a mala s ním syna Iásona, slávneho vodcu výpravy Argonautov.

Pokladnica kráľa Minya v Orchomene existuje dodnes. V druhom storočí ju na svojich cestách po Boiótii videl a opísal Pausanias.Pausanias, Periégésis tés Hellados, 9,38,2. Výskum nemeckých archeológov Heinricha Schliemanna a Wilhelma Dörpfelda v devätnástom storočí preukázal, že bola hrobkou dávnych orchomenských kráľov. Hrobka leží v Orchomene pri niekdajšom Kopajskom jazere, rozmermi a svojou koncepciou sa takmer zhoduje s mykénskou "pokladnicou kráľa Atrea", bola postavená okolo roku 1400 pred Kr. Podľa Pausania bol v nej pochovaný slávny boiótsky rodák, básnik Hesiodos.Pausanias, Periégésis tés Hellados, 9,38,3.

Pre stredne heladské obdobie je charakteristická minyjská keramika, ktorá bola pomenovaná po legendárnom kráľovi Minyovi.

 Referencie a bibliografia 

Kategória:Postavy gréckej mytológie